NGC 547

NGC 547 je eliptická galaxia v súhvezdí Veľryba, ktorú objavil britsko-nemecký astronóm William Herschel 1. októbra 1785. Je členom kopy galaxií Abel 194. Tvorí pár s rovnako jasnou galaxiou NGC 545, vzdialenou 0,5 oblúkovej minúty. Spolu majú označenie Arp 308, Halton Arp ich zaradil do svojho katalógu podivných galaxií ako bližšie neklasifikovaný objekt medzi dvojice a skupiny galaxií. Zdieľajú spoločnú obálku, ale napriek tomu, ako sú blízko, neboli nájdené žiadne interakčné štruktúry ako mosty alebo chvosty.Fasano, G.; Falomo, R.; Scarpa, R. (September 1996). "Optical surface photometry of radio galaxies — I. Observations and data analysis". Monthly Notices of the Royal Astronomical Society. 282 (1): 40–66. doi:10.1093/mnras/282.1.40 Sú spojené mostom s eliptickou galaxiou NGC 541,Croft, Steve; van Breugel, Wil; de Vries, Wim; Dopita, Mike; Martin, Chris; Morganti, Raffaella; Neff, Susan; Oosterloo, Tom; Schiminovich, David; Stanford, S. A.; van Gorkom, Jacqueline (20. August 2006). "Minkowski's Object: A Starburst Triggered by a Radio Jet, Revisited". The Astrophysical Journal. 647 (2): 1040–1055. arXiv:astro-ph/0604557. Bibcode:2006ApJ...647.1040C. doi:10.1086/505526 ktorá leží 4,5 oblúkovej minúty na juhozápad.

Jej zdanlivá hviezdna veľkosť je 12,3.

NGC 547 je výrazná rádiová galaxia s dvomi veľkými rádiovými výtryskami Fanaroff-Rileyovej triedy I so širokými chvostami. Je identifikovaná s rádiovým zdrojom 3C40B (3C40A je menej výrazný zdroj spojený s galaxiou NGC 541), ktorý je v severojužnom smere dlhý 10 oblúkových minút. Cez jej jadro bol na snímkoch z Hubbleoveho ďalekohľadu pozorovaný malý tmavý pruh, podľa tvaru by to mohol byť malý prachový disk.Martel, André R.; Baum, Stefi A.; Sparks, William B.; Wyckoff, Eric; Biretta, John A.; Golombek, Daniel; Macchetto, Ferdinando D.; de Koff, Sigrid; McCarthy, Patrick J.; Miley, George K. (Máj 1999). "Hubble Space Telescope Snapshot Survey of 3CR Radio Source Counterparts. III. Radio Galaxies with z<0.1". The Astrophysical Journal Supplement Series. 122 (1): 81–108. doi:10.1086/313205

 Pozri aj 
 Zoznam NGC objektov

 Referencie 

Kategória:Súhvezdie Veľryba
547
308
Kategória:Astronomické objekty objavené v roku 1785
0005324
01009